CELEX: C2007/247/04
Language: fi
Date: 2007-10-20 00:00:00
Title: Asia C-318/07: Ennakkoratkaisupyyntö, jonka Bundesfinanzhof (Saksa) on esittänyt 11.7.2007 — Hein Persche v. Finanzamt Lüdenscheid

20.10.2007   
            
            
               FI
            
            
               Euroopan unionin virallinen lehti
            
            
               C 247/3
            
         Ennakkoratkaisupyyntö, jonka Bundesfinanzhof (Saksa) on esittänyt 11.7.2007 — Hein Persche v. Finanzamt Lüdenscheid
   (Asia C-318/07)
   (2007/C 247/04)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Hein Persche
   
      Vastaaja: Finanzamt Lüdenscheid
   Ennakkoratkaisukysymykset
   
               1)
            
            
               Kuuluuko pääomien vapaan liikkuvuuden (EY 56 artikla) soveltamisalaan se, että jäsenvaltion kansalaiset antavat päivittäistavaroista koostuvia tavaralahjoituksia laitoksille, joiden kotipaikka on toisessa jäsenvaltiossa ja jotka on heidän jäsenvaltionsa oikeuden mukaan tunnustettu yleishyödyllisiksi?
            
         
               2)
            
            
               Mikäli ensimmäiseen kysymykseen vastataan myöntävästi, onko pääomien vapaan liikkuvuuden (EY 56 artikla) vastaista — ottaen huomioon suhteellisuusperiaate (Euroopan yhteisön perustamissopimuksen 5 artiklan kolmas kohta) ja veroviranomaisten velvollisuus tarkastaa verovelvollisen ilmoitukset — se, että jäsenvaltion oikeuden mukaan yleishyödyllisille laitoksille annettavat lahjoitukset hyväksytään verovähennyksiksi vain siinä tapauksessa, että kyseisen laitoksen kotipaikka on tässä jäsenvaltiossa?
            
         
               3)
            
            
               Mikäli toiseen kysymykseen vastataan myöntävästi, onko jäsenvaltion veroviranomaisilla direktiivin 77/799/ETY perusteella velvollisuus käyttää toisessa jäsenvaltiossa toteutuneen tapahtuman selvittämiseksi toisen jäsenvaltion hallintoviranomaisten apua, vai voidaanko verovelvolliselle todeta, että hänellä on jäsenvaltionsa menettelysääntöjen mukaan näyttötaakka (objektiivinen todistustaakka) ulkomaisten tapahtumien osalta?